Document ID: /roh_data/filtered/fineweb-2-filterrobots_roh.jsonl.gz/35511

Novak Djokovic ha survegnì raschun cun ses recurs encunter la decisiun da las autoritads australianas da refusar ad el d'entrar en il pajais. Tge consequenzas che quai ha per sia participaziun a l'Australian Open che cumenza en in'emna n'è però anc betg cler. Tenor ils documents da la dretgira è il star da tennis serb vegnì testà per la segunda giada positiv sin il coronavirus ils 16 da december. Perquai duai el avair survegnì la lubientscha extra-ordinaria per entrar en l'Australia senza esser vaccinads.
La decisiun finala en la chaussa prenda la regenza da l'Australia. L'Australia ha fitg strentgas reglas cunter la pandemia e lascha da princip be entrar persunas vaccinadas senza quarantina.